Amisch

Die Amische sinn Widderdaafer (Anabaptists) - sie nemme ihre Naame vum Jakob Ammann. Deel Leit meene's watt gaar ken Technology geyused unnich die Amische. Deel vunne diehn yuscht gans wennich modern Technology yuuse, awwer Annere sinn meh modern. Deel Amische G'meene sin nidderer (meh conservative) as annere. Alli Gmee hot ihre eegne Addning. In deel diehn sie schwatzi Maschiene (Kaere) faahre (sowie die Beachy Amische), un in Deel Annere, faahre sie Geil unn Boggis, ohne Decher, awwer 's Menscht vunne henn Dach-Weglin. In Lengeschder Kaundi sinn die Boggis groh, die Menner weere zwee-Gaelles uff em Buckel, mit Schtroh- unn Wollhiet, unn die Familie henn letschde Naame wie "Fisher", "Beiler", "Glick" unn "Schtolsfuus". Awwer unnich die Schwatzedruwwer Amische in Ohio, sinn ihre Gleeder attlich differnt vun was mer sehne daet in Lengeschder Kaundi, Pennsilfaani. Die Leit sinn gwehnlich net "Beiler" gheese, awwer "Zook", "Yoder", "Hochschtettler", unn so weiter. Die Hiet sinn graad unn lang, die Boggis schwatz. Es mecht sei, as allzwee vun'ne Amisch sinn, die Schwatzedruwwer Amische unn die Lengeschder Amische, awwer sie sinn net gans seem. So iss's aa mit en Wisch annere Grupps, wie die Weiss-Weggli Amisch unn die Beachy Amische. 


Ausbund #76

Ich bin auch gar verlassen
Von allen Freunden mein,
Verlegt sind mir all Strassen,
Ihr G'fangner muss ich sein.
Wo sie nur finden mich,
Da muss her halten ich,
Thun mich raussen und schlagen,
hassen unschuldiglich.

(Ausbund-Liedel #76 gschriwwe vun'em Swiss-Widderdaafer Christoph Baumann)

In 2005 hot mer in die United States un Kanadaa 130,778 Amische G'meeglieder in 1.763 G'meedeeler gezeehlt g'hat.. (Quelle: Mennonite Weekly Review, 20. Yuni 2005, Seit 10). In 2008 waar's schun baut 231,000 G'meeglieder (Source: "etown.edu").

upright=1.5|miniatur|Maschiene unn Boggis zaame uff em Weg kenne ebmols gfaerlich warre

 Gschicht 

Die amisch Muufment nemmt ihre Naame vum Jakob Ammann, er waar en Swiss Mennischt, wu noch Alsace gezogge waar. Der Jakob hot geglaabt ass some Mennischde warre zu weltlich am warre. Er hot welle g'hat en schtrenge Meiding bhalde. Fer en lange Schtori katz mache, henn die Mennischde noh en Schpalt g'hat, mit die Jakob Amman Leit uff die eent Seit, unn die Hans Reist (Mennischde) Leit uff die Anner. 

 Amische in Schweezerland 

S'waare Amische im Kanton Bann im Emmendaal unn um Lake Thun rum. Sidder 1696 sinn en latt vunne noch Markirch gezogge in die Alsace unn e bissel schpeeder aa noch die Jura Barriye in Schweiz. 

In 1750 sinn viel Leit, wo ihre amische Identity bhalde henn welle, weggezogge vun Bann, Schweiz. Awwer s'waare noch Leit, wo Amisch waare bis attlich neechscht 1900. Noch sellem sinn die Leit, wo bis selli Zeit noch Amisch waare, Mennonites gheese warre. 

In 1900 waar's zwee Amische Gmeene neechscht an Bann, Schweiz. Selli waare die La Chaux de Fonds Gmee in de Jura Barriye unn die Holestrasse Gmee, neechscht an Basel.

 Amische im Elsass 

Die Amische sinn noch's Elsass gezogge, noch ass sie vun Kanton Bann, in Switzerland, rausgschmisse waare sinn.

 Amische in die Palz 

Die Amische sinn noch de Palz kumme noch ass sie rausgschmisse waare vun Kanton Bann in Schweiz. En latt vun die Gmee waare um Zweibrucken. In 1731 hat's 13 amisch-mennischde Gmeene in de Palz gewwe g'hat.

Gwuelle:
Mast, C. Z. and Robert E. Simpson (1942). Annals of the Conestoga Valley in Lancaster, Berks and Chester Counties, Pennsylvania. Scottdale, Pennsilfaani : Mennonite Publishing House, p. 214. 

 Amische in Mömpelgard 

Mömpelgard, in franzeesisch Montbéliard, waar en Gegend ass en Heemet fer en latt Brodeschdande Leit waar. Die Amische henn datt driwwer meh Freiheit ghatt ass wie in de Schweiz.

 Amische in Amerikaa unn Kanadaa 

 1717 - 1776 
miniatur|upright=1.2|"Rural Pennsylvania" gmolt bei der Katherine Milhous fer die Owwerichkeit
Bei 1800 waare baut 40% vun die Leit in Pennsilfaani Deitsche, awwer velleicht waar's wennicher ass 1 000 leit in die Schteets, wo Amisch waare.

Amische Immigrants zu de Schteets
NaameImmigration YaahrSettlement BlatzHans GnageBern TaunschipChristian BeilerBern TaunschipChristian BeilerBern TaunschipConrad ReifBern TaunschipJacob KauffmanBern TaunschipJacob StutzmanBern TaunschipJacob Hertzler(Bischof)1749(Saint Andrew) Hambarrig, PennsilfaaniChristian StutzmanBern TaunschipIsaac KauffmanHambarrig, PennsilfaaniJacob YoderHambarrig, PennsilfaaniBenedict Speicher1737(Charming Nancy) Bernsville, Pennsilfaani (Mennischt)Benedict LehmanHambarrig, PennsilfaaniChristian YoderHambarrig, PennsilfaaniChristian StehlyBernsville, PennsilfaaniChristian Hershberger1737Bernsville, PennsilfaaniJohannes LantzBernsville, PennsilfaaniJacob Mast1737Bernsville, PennsilfaaniJacob Kauffman (Breddicher)Bernsville, PennsilfaaniMelchoir Detweiler1742Northkill Amisch SettlementAbraham Kurtz (Breddicher)1749Earl TaunschipChristian SchmuckerEarl TaunschipJacob Beiler1737Bern TaunschipHans Jacob Kauffman1737                  Christian Miller1737Bern TaunschipChristian Berkey1737Bern TaunschipHans Zimmerman1737Bern TaunschipHenry Stehly1737Bern TaunschipUlrich Spicher1737Bern TaunschipMoritz Zug1742Upper Berks Co.               Christian Zug1742Upper Berks Co.Johannes Zug1742Upper Berks Co.Johannes Gerber1742Upper Berks Co.Jacob Gut1742Upper Berks Co. Heinrich Miller1742Upper Berks Co.Christian Miller, Sr.1742Upper Berks Co. Christian Yoder, Jr.1742Upper Berks Co.Jacob Kurtz1742Lengeschder KaundiJacob Yoder1742Upper Berks Co. Johannes Gnage1742Upper Berks Co. Hans KurtzStephen KurtzChristian Koenig1753Bern TaunschipJacob KoenigSamuel Koenig1753Bern TaunschipYost YoderMichael StuckyJohannes SchneiderNicholas Stoltzfus1766
Gwuelle:
 MacMaster, Richard K. (1985). Land, Piety, Peoplehood: The Establishment of Mennonite Communities in America 1683-1790. Scottdale, Pennsilfaani : Herald Press, p. 86-87.
 Mast, C. Z. and Robert E. Simpson (1942). Annals of the Conestoga Valley in Lancaster, Berks and Chester Counties, Pennsylvania. Scottdale, Pennsilfaani : Mennonite Publishing House. 

 1812 - 1860 
Die greeschd Immigration vun Amische waar am aangeh gwest zwischich die do Yaahre. 

miniatur|upright=1.5|Amische Weibsleit

 1860 - 1900 

In 1890 waar's baut 3 700 Amische in die Schteets. S'Menscht vun'ne waare net in Pennsilfaani, awwer in Illinois.

 Unnerschittliche Aarde vun Amische 

Fer meh Information weeyich die Amische, tschuus ee Satt vun Amische Gmee, cause 's iss zu hatt fer schwetze weeyich all die unnerschittliche Satte vun Amische in ee Ardickel.

Alte Amische (Old Order Amish, House Amish)
Swiss Amisch 
Schwatzedruwwer Amisch (Yoder Gmee) 
Troyer Amisch
Weis-weggli Amisch (Nebraska Amisch, Alt Schuhl Amisch)
Byler Amisch
Nei Addning Amisch (New Order) 
Renno Amisch (Peachey Amisch)
Alt Amisch (annere Old Order Amisch) 

Gmeehaus Leit (Amisch-Mennischte)
Beachy Amisch (Amisch-Mennischte) 
Western Amish Mennonite Conference (1890-1920)
Eastern Amish Mennonite Conference (1893-1927)
Indiana-Michigan Amish Mennonite Conference (1888-1917)

Gmeene mit me grosse Deel amische Herkummes
Western Ontario Mennonite Conference
Association des Églises Évangéliques Mennonites de France (AEEMF)

Guck mol aa an
Amische Settlements
Amisch in MennoPedia

Gwuelle:
 Mennonite Historical Society of Canada
 Herr, P.T., E. Johnson unn S. S. Miller, ed. Louise Stoltzfus (1999). "The Life and Times of Nineteenth-Century Plain Women", Pennsylvania Mennonite Heritage, Vol. 22, No. 4, p. 2.
 Nolt, Steven M. (1992). A History of the Amish, Intercourse, Pennsilfaani: Good Books.

Die Amische (IPA: [ˈɑːmɪʃ]), sinn Widderdaafer (Anabaptists) unn en Grischdliche Religious-gmeeschaft, wo in die United Schteets unn in Kanadaa (Ontario unn Manitobaa) wuhne. Sie sinn bekennt fer ihre pleene Gleeder unn fer ihre limited Yuus vun neie Saches, so wie Maschiene unn Leckdrick. Die Amische sinn wehrlos unn die Old Orders schwetze noch Pennsylvania Deitsch odder "Schweizerdeitsch", in en Paar Bletz.

 Emter in die Amische Gmeene 

Emter in die Amische Gmeene
 Eldeschder / Vellicher Diener / Bischof (Bishop) 
 Vellicher Aarmediener (Full Deacon) (Es sinn nau juscht en Paar Amische G'meene meh, ass daer do Amt noch henn. En Vellicher Aarmediener hat aa meh Authority g'hat, as en g'wehnlicher Breddicher.) 
 Diener zum Buch / Breddicher (Preacher)
 Aarmediener (Deacon)

Abdeeling:Relitschion / Glaawe
Abdeeling:Volksgruppe
Abdeeling:Widderdaafer
Abdeeling:Pennsilfaani
*